OpenLLM-France/wikimedia huggingface dataset:
# Sobre l'equilibri de les substàncies heterogènies

Sobre l'equilibri de les substàncies heterogènies (en anglès: On the Equilibrium of heterogeneous Substances), conegut comunament com a Equilibri, és una publicació de 300 pàgines escrita per l'enginyer matemàtic nord-americà Josiah Willard Gibbs. És un dels documents fonamentals de la termodinàmica, juntament amb el document de 1882 del físic alemany Hermann von Helmholtz, Termodinàmica dels processos químics (en alemany Thermodynamik chemischer Vorgänge). Ambdós publicacions formen el fonament de la termodinàmica química, així com una gran part de la fisicoquímica.
Equilibri de Gibbs va marcar el principi de la termodinàmica química mitjançant la integració dels fenòmens químics, físics, elèctrics i electromagnètics en un sistema coherent. Va introduir conceptes com el potencial químic, la regla de les fases i altres, que formen la base de la química física moderna. L'escriptor nord-americà Bill Bryson descriu Equilibri com el principi de la termodinàmica.
Equilibri va ser publicat originalment en una relativament desconeguda revista nord-americana, Transaccions of the Connecticut Academy, en diverses parts, durant els anys 1875-1878 tot i que habitualment se cita 1876 com l'any clau. L'obra es va mantenir gairebé desconeguda fins que va ser traduïda a l'alemany per Wilhelm Ostwald i al francès per Henry Louis Le Châtelier.

## Referències

* ↑ Ott, Bevan J.; Boerio-Goates, Juliana. Chemical Thermodynamics – Principles and Applications. Academic Press, 2000. ISBN 0-12-530990-2.
* ↑ Servos, John W. Physical Chemistry from Ostwald to Pauling. Princeton University Press, 1990. ISBN 0-691-08566-8.
* ↑ Bryson, Bill. A Short History of Nearly Everything. Broadway Books, 2003, p. 116–117, 121. ISBN 0-7679-0818-X.
* ↑ Gibbs, J. Willard Transactions of the Connecticut Academy of Arts and Sciences, 3, Oct. 1875-May 1876, pàg. 108–248.
* ↑ Gibbs, J. Willard Transactions of the Connecticut Academy of Arts and Sciences, 3, maig 1877-July 1878, pàg. 343–524.
* ↑ «Josiah Willard Gibbs» (en anglès). The 1911 Classic Encyclopedia, 15-03-2007. Arxivat de l'original el 30 de novembre de 2015. [Consulta: 2 desembre 2011].

## Enllaços externs

* On the Equilibrium of heterogeneous Substances Arxivat 2012-10-26 a Wayback Machine. (PDF) (anglès)
# Slovenské Kľačany

Slovenské Kľačany és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1379.
# Slovenská televízia

Slovenská televízia (en català, Televisió eslovaca) va ser una companyia de televisió d'Eslovàquia. Es va fundar l'any 1993 després de l'escissió de Txecoslovàquia, quan l'empresa es va deslligar de la televisió txeca i va començar a funcionar per separat.
Des del dia 1 de gener de 2011, la ràdio i televisió pública eslovaca funcionen dins del grup audiovisual Rozhlas a televízia Slovenska.

## Història

Durant el temps que Eslovàquia va formar part de Txecoslovàquia, la televisió pública va estar integrada en el grup Československá televize (ČST), que gestionava canals per a tot el país sense diferències entre regions. Les primeres emissions a Bratislava van començar en 1956, i es van estendre a tot el país un any després. La caiguda del règim comunista després de la Revolució de Vellut va dotar d'una major llibertat d'expressió als mitjans de comunicació públics.
Amb la creació de la República Federal Txeca i Eslovaca en 1990, va haver canvis en l'organització de ČST. El seu primer canal es va mantenir com a televisió federal (F1), mentre que el segon es va convertir en dues cadenes que només emetrien en les seves nacions: Česká televize a Txèquia i Slovenská televízia (S1) a Eslovàquia. D'aquesta manera, les seves emissions van començar l'1 de juliol de 1991.
L'1 de gener de 1993, Slovenská televízia es va convertir en el grup de televisió pública d'Eslovàquia, país creat després de la dissolució de Txecoslovàquia. Les freqüències de l'antiga televisió txecoslovaca van passar al seu control, fet que li va permetre desenvolupar dos canals nacionals: SVT1 pel senyal de l'antic canal federal i SVT2 per l'espai que ocupava S1. Aquest mateix dia, el grup va ingressar en la Unió Europea de Radiodifusió.
Durant un temps, Slovenská televízia va gestionar un tercer canal de televisió. Amb motiu de la celebració dels Jocs Olímpics de Pequín 2008, es va crear la cadena especialitzada en esports Trojka, que va començar les seves emissions el 8 d'agost. No obstant això, els problemes econòmics del país i el cost dels drets de les proves van propiciar el seu tancament l'1 de juliol de 2011.

## Canales de televisió

Slovenská televízia gestionava dos canals de televisió que també transmeten en alta definició:
* Jednotka: canal generalista dirigit a tots els públics, amb una programació dedicada a la informació i l'entreteniment. Les seves emissions van començar l'1 de gener de 1993, encara que és hereva de l'anterior televisió eslovaca que va iniciar la seva activitat l'1 de juliol de 1991, i el seu nom significa "L'u" en eslovac.
* Dvojka: canal generalista amb una programació minoritària, similar a altres segons canals europeus. Emet espais culturals, esportius i de servei públic, amb especial atenció a les minories del país. Va començar la seva activitat l'1 de gener de 1993 i el seu nom significa "El dos" en eslovac.

## Referències

* ↑ «Historia de STV» (en eslovaco). RTVS. Arxivat de l'original el 15 de abril de 2012. [Consulta: 5 abril 2012].
* ↑ «STV Trojka ukončí vysielanie 30. júna» (en checo). Radio CZ, 05-04-2011. Arxivat de l'original el 2014-03-29. [Consulta: 5 abril 2012].
# Slovenský rozhlas

Slovenský rozhlas (SRo, en català: Ràdio eslovaca) va ser el servei de ràdio pública d'Eslovàquia. Les seves oficines centrals se situen a Bratislava, capital del país, en un edifici que s'assembla a una piràmide invertida. Les emissions regulars van començar el 2 d'octubre de 1926, quan Eslovàquia pertanyia a la llavors Txecoslovàquia.
Slovenský rozhlas també s'encarrega del Cor de nens de la Ràdio Eslovaca, fundat en 1953 i de l'Orquestra Simfònica de la Ràdio Eslovaca, fundat en 1929 com l'Orquestra Simfònica de la Ràdio Txecoslovaca.
Des del dia 1 de gener de 2011, la ràdio i televisió pública eslovaca funcionen dins del grup Rozhlas a televízia Slovenska.

## Canals

Actualment, Slovenský rozhlas posseeix sis canals de ràdio:
* SRo 1 - Rádio Slovensko
* SRo 2 - Rádio Regina
* SRo 3 - Rádio Devín
* SRo 4 - Rádio FM
* SRo 5 - Rádio Patria
* SRo 6 - Ràdio Eslovàquia Internacional
A més de tres canals digitals:
* SRo 7 - Rádio Klasika (música clàssica)
* SRo 8 - Rádio Litera (radionovel·la)
* SRo 9 - Rádio Junior (infantil)

## Referències

* ↑ «Návrh zákona o Rozhlase o televízii Slovenska a o zmene a doplnení niektorých zákonov». Ministerstvo kultúry Slovenskej republiky, 26-10-2010. Arxivat de l'original el 31 d'octubre de 2010.
# Solon (Ohio)

Solon és una població dels Estats Units a l'estat d'Ohio. Segons el cens del 2000 tenia 21.802 habitants.

## Demografia

Segons el cens del 2000, Solon tenia 21.802 habitants, 7.554 habitatges, i 6.171 famílies. La densitat de població era de 409,6 habitants/km².
Dels 7.554 habitatges en un 44,7% hi vivien nens de menys de 18 anys, en un 71,8% hi vivien parelles casades, en un 7,4% dones solteres, i en un 18,3% no eren unitats familiars. En el 15,8% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,26.
Per edats la població es repartia de la següent manera: un 30,5% tenia menys de 18 anys, un 4,9% entre 18 i 24, un 26% entre 25 i 44, un 27,9% de 45 a 60 i un 10,6% 65 anys o més.
L'edat mediana era de 39 anys. Per cada 100 dones de 18 o més anys hi havia 91,9 homes.
La renda mediana per habitatge era de 78.903 $ i la renda mediana per família de 88.990 $. Els homes tenien una renda mediana de 66.484 $ mentre que les dones 37.491 $. La renda per capita de la població era de 35.394 $. Aproximadament el 2% de les famílies i el 2,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Solon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Solon». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Shafika wa Metwalli

Shafika wa Metwalli (àrab: شفيقة و متولي, Xafīqa wa-Mitwalī, ‘Shafika i Metwal’") és una pel·lícula dramàtica i romàntica egípcia de 1979 protagonitzada per Souad Hosni i Ahmed Zaki. Va ser dirigida i escrita per Ali Badrakhan a partir d'una història de Salah Jahin.

## Trama

La pel·lícula es basa en un conte popular sobre el germà i la germana Shafika i Metwal. On la germana rebel (Souad Hosni) s'escapa de la seva petita existència en un petit poble de l'Alt Egipte i es trasllada a la ciutat. La pobresa de Shafika la porta finalment a adquirir una mala reputació com a ballarina del ventre i dona mantinguda.
Badrakhan va donar a la història un avantatge sociopolític no convencional en situar-la a mitjans del segle xix, quan els depravats paxàs egipcis no es van aturar davant res per augmentar la seva riquesa i influència, fins i tot si això significava comerciar amb la vida de la seva pròpia gent i sacrificar la integritat dels altres.

## Repartiment

* Souad Hosni com a Chafika
* Ahmed Zaki com a Metwal
* Mahmoud Abdel Aziz com a Diab
* Ahmed Mazhar com a Tarabishi Bek
* Gamil Ratib com Afandina
* Mahmoud El Guindi
* Ahmed Bedir
* Younes Shalaby

## Premis

* "1980: "Premi Tanit d'Bronze" per Aly Badrakhan. Festival de Cinema de Cartago, Tunísia."
* "1980: "Premi Montgolfiere d'Or" per Aly Badrakhan. Festival dels Tres Continents de Nantes, França."

## Referències

* ↑ Shafika et Metwalli de Ali Badrakhan, imarabe.org
* ↑ Chafika And Metwalli, misrinternationalfilms.com
* ↑ Lost in storytelling: The opposing lessons of Shafika and Metwally, egyptindependent.com, 18 de novembre de 2011
# Sonnblick

Sonnblick és un cim dels Alps austriacs on a 3.106 metres d'altitud hi ha un observatori meteorològic que és el més alt d'Àustria. Es va inaugurar el 2 de setembre de 1886.

## Mesuraments de l'observatori

Des del principi mesura els paràmetres meteorològics de temperatura, humitat, velocitat del vent, direcció del vent, pluja, pressió atmosfèrica i insolació incloent després també fenòmens elèctrics, radiació còsmica, evolució de les glaceres La recerca científica inclou entre altres la meteorologia, glaciologia, química, radiació, radioactivitat, geologia, biologia i geodèsia. L'observatori de Sonnblick va mesurar, l'1 de gener de 1905, -37.2 °C que és la temperatura més baixa registrada a Àustria. També el 9 de maig de 1944 la nevada de 11,9metres va ser la més abundanr d'Àustria.
El mes més fred és gener amb -11,5 °C i el mesos més càlids juliol i agost amb +2,5 °C. La pluviometria anual és de 1.673 litres amb un màxim el juliol amb 164 litres i un mínim el febrer de 110 litres

## Referències

* Reinhard Böhm: The Sonnblick. The 100-year history of the observatory and its research activities. Vienna 1986, ISBN 3-215-05956-8
* Edmund Joseph Bendl: The Sonnblick calls - A story from the mountains of Austria. Path Publishing Salzburg 1954
* Ingeborg Auer, Reinhard Boehm, Wolfgang and Martin Leymüller Beautiful: The climate of the Sonnblick Vienna 2002, ISSN 1016-6254
* Meteorological Magazine, 4 JG, Berlin 1887
* Julius Hann The new weather station on the Obirgipfel in Carinthia II Nr3., Klagenfurth 1883

## Enllaços externs

* Gletscherhaushaltsmessungen der Zentralanstalt für Meteorologie und Geodynamik und der BOKU Wien, sowie Schitouren am Sonnblick Arxivat 2019-06-09 a Wayback Machine.
* Webseite des Sonnblick-Observatoriums
# Soldanella

El gènere Soldanella consta d'unes 15 espècies molt similars entre si. 10 d'elles són oriündes d'Europa i endèmiques de reduïdes àrees muntanyoses. Vegeten bé en zones de pastures humides i roquedals i en altituds de fins a 3.000 m. Algunes d'aquestes espècies tenen una floració molt precoç (fins i tot abans que es funda la neu) i difícilment floreixen a escassa altitud. S. villosa es troba en els Pirineus occidentals, S. alpina creix silvestre en tots els sistemes muntanyós des dels Pirineus, fins als Apenins italians i Albània, S. montana és endèmica en les muntanyes del centre i sud-est d'Europa.

## Espècies seleccionades

Soldanella alpina Soldanella austriaca Soldanella carpatica Soldanella dimoniei Soldanella hungarica Soldanella minima Soldanella montana Soldanella pindicola Soldanella pusilla Soldanella rhodopea Soldanella villosa
# Soldano

Soldano (en ligur Soudàn) és un comune italià, situat a la regió de la Ligúria i a la província d'Imperia. El 2015 tenia 977 habitants.

## Geografia

Té una superfície de 3,47 km² i la frazione de San Martino. Limita amb Perinaldo, San Biagio della Cima i Vallebona.

## Evolució demogràfica

* Gràfica d'evolució de Soldano entre 1861 i 2011
* Font: ISTAT

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dato Istat al 31 desembre 2015». Arxivat de l'original el 2 de maig 2017. [Consulta: 16 d’abril 2017].
# Sphyraena novaehollandiae

Sphyraena novaehollandiae és un peix teleosti de la família dels esfirènids i de l'ordre dels perciformes.

## Morfologia

Pot arribar als 100 cm de llargària total.

## Distribució geogràfica

Es troba a les costes de Papua Nova Guinea, Austràlia, Nova Zelanda, Illes Mariannes, Nova Caledònia i Japó.

## Referències

* ↑ The Taxonomicon (anglès)
* ↑ FishBase (anglès)
* ↑ FishBase (anglès)
# Società Sportiva Alba

La Società Sportiva Alba fou un club de futbol de la ciutat de Roma (Itàlia).

## Història

Va ser fundada l'any 1907. Vestia un uniforme de color verd amb una gran banda horitzontal de color blanc i els seus seguidors se situaven dins les classes populars de la ciutat. Umberto Farneti, propietari del club, era propietari d'una posada al centre de Roma, prop del districte de Flaminio, que fou utilitzada com a seu de l'equip i com un lloc de trobada per als seguidors del club.
Va perdre la final de l'scudetto dos anys consecutius: el 1925 davant el Bologna (0-4 a l'anada i 0-2 a la tornada) i el 1926 davant la Juventus FC de Torí (1-7 a l'anada i 0-5 a la tornada).
El 1926 es fusionà amb l'Audace Roma naixent l'Unione Sportiva Alba Audace, i a continuació, el 1927 es fusionà de nou amb la Fortitudo Roma i el Roman constituint l'AS Roma. En el moment de la fusió amb l'Audace, poc abans del naixement de l'AS Roma, l'Alba era presidit per Ulisse Igliori, autor de la proposta de fusió entre els grans clubs romans existents al moment.
El club fou refundat després de la Guerra Mundial, el 1944, amb l'objectiu d'esdevenir el tercer club de la ciutat. El 1945 absorbí el club Ala Roma esdevenint Associazione Sportiva Alba Ala Roma, i més tard el Trastevere Roma i l'Italia Libera el 1946, esdevenint Alba Trastevere, desapareixent al cap de poc temps.

## Palmarès

* Campionat de la Lliga Sud:
** 1925, 1926

## Referències

* ↑ http://www.asromaultras.it/storia.html Arxivat 2008-12-17 a Wayback Machine.
# Siurana (desambiguació)

«Siurana» té aquests significats:
* Toponímia:
** Siurana d'Empordà, municipi de l'Alt Empordà
** Siurana (Priorat), poble del municipi de Cornudella de Montsant, al Priorat
** Riu de Siurana, afluent de l'Ebre
** Pantà de Siurana, embassament a Cornudella de Montsant (Priorat)
* Biografies:
** Antoni Siurana i Zaragoza, paer en cap de Lleida
** Joan Baptista Siurana i d'Ossó (Móra d'Ebre, 1786-?), oficial de l'exèrcit espanyol i erudit català
* Altres:
** Oli Siurana, Denominació d'Origen Protegida d'oli
# Spicara alta

Spicara alta és una espècie de peix de la família dels centracàntids i de l'ordre dels perciformes.

## Morfologia

Els mascles poden assolir els 30 cm de longitud total.

## Distribució geogràfica

Es troba des de Dakar (Senegal) fins al sud d'Angola. També a Mauritània.

## Referències

* ↑ The Taxonomicon
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Osório, B. 1917. Nota sôbre algumas espécies de peixes que vivem no Atlântico ocidental. Arq. Univ. Lisboa v. 4: 103-131, Pls. 29-36 [= Pls. 1-8].
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* «Spicara alta». Catalogue of Life. (anglès) (anglès)
# Spicara martinicus

Spicara martinicus és una espècie de peix de la família dels centracàntids i de l'ordre dels cipriniformes que es troba a l'illa de Martinica.

## Referències

* ↑ AQUATAB.NET
* ↑ FishBase (anglès)

## Bibliografia

* Cuvier, G. & A. Valenciennes. 1830. Historie naturelle des poissons. Tome Sixième. Livre sixième. Partie I. Des Sparoïdes; Partie II. Des Ménides. Hist. Nat. Poiss. v. 6: i-xxiv + 6 pp. + 1-559, Pls. 141-169.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* «Spicara martinicus». Catalogue of Life. (anglès) (anglès)
# Stress es tres, tres

Stress es tres, tres és una pel·lícula espanyola dirigida per Carlos Saura, estrenada el 1968. Ha estat doblada al català.

## Argument

Teresa, Fernando i Antonio van amb cotxe de Madrid a Almeria. Fernando és un industrial que té èxit en les seves empreses, però creu que la seva dona Teresa és l'amant del seu millor amic, Antonio.

## Repartiment

* Geraldine Chaplin: Teresa
* Juan Luis Galiardo: Antonio
* Fernando Cebrián: Fernando
* Porfiria Sanchíz: Matilde
* Charo Soriano: la dona accidentada
* Humberto Sempere: Pablito
* Fernando Sánchez Polack: Juan

## Premis i nominacions
### Nominacions

* 1968: Lleó d'Or

## Referències

* ↑ «Stress es tres, tres». esadir.cat.
* ↑ «Stress es tres, tres». The New York Times.
# Stretava

Stretava és un poble i municipi d'Eslovàquia. Es troba a la regió de Košice, a l'est del país. La primera referència escrita de la vila data del 1266.
# Skomakare, bliv vid din läst

Skomakare, bliv vid din läst (en suec Sabater, a les teves sabates) és una pel·lícula muda en blanc i negre sueca del 1915 dirigida per Victor Sjöström i protagonitzada per Stina Berg, Greta Almroth i August Warberg.

## Argument

La Stina i la seva filla Karin viuen en una granja a les terres del baró Silverlod. El fill del baró Henrik aviat coneix la Karin i la família és convidada a sopar a la casa pairal. Durant el sopar, el baró borratxo suggereix que canviïn de granja, cosa que Stina rep per escrit. L'endemà viatja a la ciutat i legalitza l'assumpte.
No obstant això, a ambdues parts els costa aclimatar-se al seu nou entorn i finalment la mare Stina es rendeix i torna al seu cultiu. Així ha entès el significat de l'expressió "sabater, a les teves sabates". La pel·lícula acaba amb Henrik i Karin que es casen i Karin es converteix així en l'esposa d'un senyor.

## Repartiment

* Stina Berg – Stina, grangera a Granbacka
* Greta Almroth – Karin, la filla de Stina
* August Warberg - Karl-Göran Silverlod, senyor de Storsätra, baró
* Richard Lund - Henrik, fill del baró Silverlod
* Gull Natorp - cambrera

## Producció

El rodatge va tenir lloc el 14-28 de juny de 1915 a l'interior a l'estudi de la Svenska Biografteatern a Lidingö i a l'exterior a la zona de Sigtuna. El guió va ser escrit per Sjöström i Frederik Poulsen amb el guió de Poulsen Bonde og Herremand com a plantilla. El fotògraf era Henrik Jaenzon i la pel·lícula es va estrenar el 13 de setembre de 1915 al cinema Regina a Estocolm. Va ser rebut negativament per la crítica.
Ni la pel·lícula ni el seu manuscrit s'han conservat.

## Referències

* 1 2 3 4 5 «Skomakare, bliv vid din läst». Svensk Filmdatabas, 02-07-2013.
# Solecisme

Un solecisme és un error de llenguatge que trenca les regles de la sintaxi (la forma existeix), no les de la morfologia (és llavors un barbarisme: la forma no existeix). És una falta contra les regles de la sintaxi d'una llengua. La paraula, derivada del llatí «solecismus», ve del nom de l'antiga ciutat de Soli, a l'Àsia Menor perquè, antigament, els seus habitants es coneixien per deformar la llengua grega.

## Referències

* ↑ «Diccionari de la llengua catalana». DIEC2. Institut d'Estudis Catalans. [Consulta: 27 setembre 2018].
# Squalidus minor

Squalidus minor és una espècie de peix cipriniforme de la família dels ciprínids que es troba a Hainan (Xina).

## Referències

* ↑ Dybowski B. I. 1872. Zur Kenntniss der Fischfauna des Amurgebietes. Verh. K.-K. Zool.-Bot. Ges. Wien v. 22. 209-222.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sovetski (Khanti-Mansi)

* Per a altres significats, vegeu «Sovetski».
Sovetski (en rus: Советский) és una ciutat de Rússia, del Districte Autònom Khanti-Mansi — Iugrà. La població és, segons el cens rus de 2013, de 27.631 habitants. Es troba a la riba del riu Inguiagun, i es troba a la plana de Sibèria occidental, a 294 km a l'oest de Khanti-Mansi i a 1.619 km al nord-est de Moscou.

## Història

Fou fundada el 1963 com una vila urbana, i rebé l'estatus de ciutat el 1997.

## Referències

* ↑ «Recensements et estimations de la population depuis 1897». — «Office fédéral de statistiques, Recensement de la population russe de 2010». — «Population résidente par municipalité de la fédération de Russie au Plantilla:1er janvier 2012». — «Population résidente par municipalité de la fédération de Russie au Plantilla:1er janvier 2013»..
* ↑ Distances à vol d'oiseau ou distances orthodromiques.
# Solana del Joquer

La Solana del Joquer, és una solana del terme municipal d'Abella de la Conca, a la comarca del Pallars Jussà, situada en el territori de l'antic poble de la Torre d'Eroles.
Està situada al nord-est de la Torre d'Eroles, al sud de Cal Joquer. El seu extrem sud-oriental arriba a la Collada de la Serra del Pi. És a la dreta del riu d'Abella i, tot i que més allunyat, a llevant del barranc de la Torre.

## Etimologia

Es tracta d'un topònim romànic descriptiu, amb el mot genèric complementat pel nom de la casa a la qual pertanyia aquella solana.

## Enllaços externs

* La Solana del Joquer en el seu entorn, a l'Institut Cartogràfic de Catalunya
# Bambú columna

Els bambús columna (Semiarundinaria fastuosa, Arundinaria fastuosa o Narihira-dake) són bambús de la família de les poàcies, ordre poals, subclasse Liliidae, classe liliòpsid, divisió magnoliofití. Originaris del sud del Japó
Les seves principals característiques són la seva verticalitat i que ramifica des de la base de les canyes.